Eelnõu

N A R V A    L I N N A V A L I T S U S

KORRALDUS
	Narva
	....................... 2012.a. nr ...................


Spordiväljakule aadressi määramine
(Tallinna mnt 46a)
1. Asjaolud ja menetluse käik

Narva linna haldusterritooriumil, maaüksuste Tallinna mnt 42 (51102:005:0021), Tallinna mnt 46 (51102:005:0015) ja Tallinna mnt 48 (51102:005:0009) vahel, asub peremehetu ehitis (spordiväljak), mille puhul Narva Linnavalitsuse Linnavara- ja Majandusamet viib läbi hõivamise menetluse. Eelmainitud menetluse läbiviimiseks ning vastavalt Narva Linnavalitsuse Linnavara- ja Majandusameti 08.10.2012 kirjale nr 2-6/9270 tuleb määrata spordiväljakule aadress.
2. Õiguslikud alused

2.1 Ruumiandmete seaduse § 54 lõike l järgi on koha-aadressi määrajaks kohalik omavalitsus ja § 55 lõike l kohaselt teeb aadressitoimingud ning asjakohased otsused koha-aadressi määraja omal algatusel;
2.2 Narva Linnavolikogu 06.05.2010 määruse nr 20 “Kohanime määramise kord” punkti 2.2.4 alusel määrab Narva Linnavalitsus korraldusega aadressi koos majanumbriga ehitisele või muule asukoha osutust vajavale objektile.
3. Otsus
Määrata asendiplaanil (lisa 1) näidatud spordiväljakule aadress Narva linn, Tallinna mnt 46a.
4. Rakendussätted

4.1 Korraldus jõustub teatavakstegemisest;
4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

